
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 727 


12 Ιουνίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


δεκτή η από 19-1-1998 αίτηση πολιτογράφησης της ομο¬ 
γενούς αλλοδαπής ΑΝΔΡΟΒΙΤΣ Μαγδαληνήςτου Κοσμά, 
για την απόκτηση της Ελληνικής ιθαγένειας. 


Πολιτογράφηση Ομογενούς Αλλοδαπής. 1 

Αντικατάσταση του άρθρου 150 του Κώδικα Τροφίμων 2 
Τροποποίηση του άρθρου 83 ενότητα Α3 «τυριά από 

τυρόγαλα με ή χωρίς ωρίμανση». 3 

Συγκρότηση Τεχνικού Συμβουλίου Ε.Υ.ΔΑ.Π. 4 

Αντικατάσταση μέλους Τεχνικού Συμβουλίου Γενικής 

Γραμματείας Αθλητισμού. 5 

Ίδρυση Σχολής Προπονητών Κρίκετ Γ Κατηγορίας... 6 

Τροποποίηση καταστατικού της Επιχείρησης με την 
επωνυμία «Αναπτυξιακή Επιχείρηση Δήμου Λευκιμ- 
μαίων» και συντομογραφικά «ΑΝ.Ε.ΔΗ.Λ.». 7 


Τροποποίηση καταστατικού της Δημοτικής Επιχείρη¬ 
σης Πολιτιστικής Ανάπτυξης Λευκιμμαίων Ν. Κερ- 
κύρας (Δ.Ε.Π.Α.Λ.) και μετονομασία της σε «Οργα- 
νιμός Πολιτισμού - Αθλητισμού Δήμου Λευκιμμαίων 


(Ο.Π.Α.ΔΗ.Λ.)». 8 

Τροποποίηση καταστατικού της Κοινοτικής Επιχείρη¬ 
σης με την επωνυμία «Αναπτυξιακή Επιχείρηση Κοι¬ 
νότητας Νεοχωρίου (ΑΝ.Ε.Κ.Ν.)» και μετονομασίας 
της σε «Δημοτική Επιχείρηση Πρωτογενή Τομέα 

Λευκίμμης (Δ.Ε.Π,ΤΟ.Λ.)». 9 

Μεταφορά κενής οργανικής θέσης ΔΕΠ του Γεωπονι¬ 
κού Πανεπιστημίου Αθηνών στο Τμήμα Γεωπονικής 
Βιοτεχνολογίας. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Α/10007/28.12.1999 από¬ 
φαση της Νομάρχου Αθηνών. 11 


ΑΠΟΦΑΣΕΙΣ 


Ο) 

Πολιτογράφηση Ομογενούς Αλλοδαπής. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 45189/2561/29-5- 2000 απόφαση του Υφυ¬ 
πουργού ΕσωτερικώνΔημ. Διοίκησης και Αποκ/σης, έγινε 


Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 


Αριθ. 261/2000 (2) 

Αντικατάσταση του άρθρου 150 του Κώδικα Τροφίμων 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Το έγγραφο της Διεύθυνσης Τροφίμων του Γενικού 
Χημείου του Κράτους αριθ. 1052/2000. 

β. Το εδάφιο δ της παρ. 8 του άρθρου 6 του Νόμου 
4328/1929 (ΦΕΚ 272/Α/1929) «Περί συστάσεως του Γενι¬ 
κού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(Φ.Ε.Κ. 211/Α/11-10-1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας καιτων εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

δ. Το άρθρο 1 του Νόμου 115/1975 «Περίτροποποιήσε- 
ως διατάξεων τινων του Ν. 4328/1929» (Φ.Ε.Κ. 172/Α/ 
1975). 

ε. Την απόφαση 1078204/927/0006Α/6-8-1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (Φ.Ε.Κ. 
517/Β/1992). 

στ. Την υπ’ αριθ. 1039386/441/Α0006/21-4-2000 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. 571/Β/2000). 

ζ. Τις διατάξεις του άρθρου 29Ατου Ν. 1558/1985 (137 
Α) όπως το άρθρο αυτό προστέθηκε με το άρθρο 27 του 
Ν. 2081/1992 (154 Α) και αντικαταστάθηκε από το άρθρο 
1 παρ. 2α του Ν. 2469/1997 (38 Α) και το γεγονός ότι από 
την παρούσα απόφαση δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε την απόφαση αριθ. 261/2000 του Ανωτάτου 
Χημικού Συμβουλίου η οποία ελήφθη κατά τη συνεδρίαση 
της 9/5/2000 και η οποία έχει ως ακολούθως: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την αντικατάσταση του άρθρου 150 του 
Κώδικα ως εξής: 

Άρθρο 150 

Διοξείδιο του άνθρακα 

Το διοξείδιο του άνθρακα που χρησιμοποιείται για την 
παρασκευή ποτών πρέπει να πληροί τα κριτήρια καθαρό¬ 
τητας του άρθρου 36 «Ειδικά κριτήρια καθαρότητας για 
τα πρόσθετα τροφίμων πλην των χρωστικών και των γλυ¬ 
καντικών υλών του Κώδικα Τροφίμων. 

Ο Πρόεδρος Η Γραμματέας 

Ν. ΧΑΤΖΗΧΡΗΣΤΙΔΗΣ ΕΛΕΝΗ ΠΑΛΛΑΡΗ 

Τα Μέλη: Μ. Γιαμούρης, Δ. Μπόσκου, Α. Επιφανείου, Γ. 
Παναγής. Κ. Καψάλης. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Ιουνίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 


Αριθ. 239/2000 (3) 

Τροποποίηση του άρθρου 83 ενότητα Α3 «τυριά από τυ¬ 
ρόγαλα με ή χωρίς ωρίμανση». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Το έγγραφο της Διεύθυνσης Τροφίμων του Γενικού 
Χημείου του Κράτους αριθ. 1050/2000. 

β. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεωςτου Γε¬ 
νικού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(Φ.Ε.Κ. 211/Α/11-10-1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

δ. Το άρθρο 1 του Νόμου 115/1975 «Περίτροποποιήσε- 
ως διατάξεων τίνων του Ν. 4328/1929» (Φ.Ε.Κ. 
172/Α/1975). 

ε. Την απόφαση 1078204/927/0006Α/6-8-1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (Φ.Ε.Κ. 
517/Β/1992). 

στ. Την υπ’ αριθ. 1039386/441/Α0006/21-4-2000 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. 571/Β/2000). 

ζ. Τις διατάξεις του άρθρου 29Ατου Ν. 1558/1985 (137 
Α) όπως το άρθρο αυτό προστέθηκε με το άρθρο 27 του 
Ν. 2081/1992 (154 Α) και αντικαταστάθηκε από το άρθρο 
1 παρ. 2α του Ν. 2469/1997 (38 Α) και το γεγονός ότι από 
την παρούσα απόφαση δεν προκαλείται δαπάνη σε βά¬ 
ρος του Κρατικού Προϋπολογισμού, αποφασίζουμε: 

Εγκρίνουμε την απόφαση αριθ. 239/2000 του Ανωτάτου 
Χημικού Συμβουλίου η οποία ελήφθη κατά τη συνεδρίαση 
της 9/5/2000 και η οποία έχει ως ακολούθως: 


ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την τροποποίηση του άρθρου 83 ενότητα Α3 
«Τυριά από τυρόγαλα με ή χωρίς ωρίμανση», με ανιικατά- 
στασητου εδαφίου 3.4.2., το οποίο έχειπροστεθεί με την από¬ 
φαση Α.Χ.Σ. 412/1999 (Φ.Ε.Κ. 1964/Β/1 -11-1999) ως εξής: 

3.4.2. Επιτρέπεται η χρήση προσθέτων του Παραρτή¬ 
ματος III. Συντηρητικά και αντιοξειδωτικάτου άρθρου 33 
του Κώδικα Τροφίμων σύμφωνα με τους όρους του εν λό¬ 
γω παραρτήματος 1) ΣορβικάΕ200, Ε202, Ε 203 σε μέγι¬ 
στο ποσοστό: α) 1000 πιρ/Ι <9 σε τυριά τυρογάλακτος χω¬ 
ρίς ωρίμανση και τυριά τυρογάλακτος με πρόσθετα τρό¬ 
φιμα, β) 2000 πις)/Ι <9 σε απομιμήσεις τυριών 
τυρογάλακτος με βάση πρωτεΐνες, 2) Σορβικά: Ε 200, Ε 
202, Ε 203, προπιονικά Ε 280, Ε 281, Ε 282, Ε 283 σύμφω¬ 
να με την αρχή του ηυαπίυπι εαίίε, για επιφανειακή επε¬ 
ξεργασία μόνο τυριών και απομιμήσεων τυριών 3) Νισίνη 
Ε 234 σε ΓπαεοεΓροηθ και μέγιστο ποσοστό χρήσης 10 
1Ύ19/Κ9. 

Ο Πρόεδρος Η Γ ραμματέας 

Ν. ΧΑΤΖΗΧΡΗΣΤΙΔΗΣ ΕΛΕΝΗ ΠΑΛΛΑΡΗ 

Τα Μέλη: Μ. Γιαμούρης, Δ. Μπόσκου, Α. Επιφανείου, Γ. 
Παναγής. Κ. Καψάλης 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Ιουνίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 


Αριθ. Δ17α/82/3/Φ.2.5 (4) 

Συγκρότηση Τεχνικού Συμβουλίου Ε.Υ.ΔΑ.Π. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παραγράφου 3 του άρθρου 19 του 
Ν. 1418/84 «Δημόσια έργα και ρυθμίσεις συναφών θεμά¬ 
των» (Α' 23). 

2. Τις διατάξεις του άρθρου 3 του Π.Δ/τος 167/1987 
«Όργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων που εκτελούνται από την 
Εταιρεία Υδρεύσεως και Αποχετεύσεως Πρωτεύουσας 
(ΕΥΔΑΠ)» (Α' 38). 

3. Τις διατάξεις του άρθρου 4 του Ν. 2576/98 (Α'25). 

4. Τις διατάξεις του άρθρου 8 της κοινής Υπουργικής 
απόφασης αριθμ. 80855/5439/6.8.92 «Περιορισμός συλ¬ 
λογικών οργάνωντου Υπουργείου Περιβάλλοντος.Χωρο- 
ταξίας και Δημοσίων Έργων» (Β' 573). 

5. Τιςδιατάξειςτωνάρθρων 19του Ν. 1599/86(Α'75) και 
13τουΝ. 2690/99 (Α'45) 

6. Τα έγγραφα αριθμ. 237035/22.2.2000 της ΕΥΔΑΠ, 
αριθμ. 1070/5.5.2000 της ΠΕΔΜΕΔΕ αρ. 1718/27.3.2000 
της ΠΕΣΕΔΕ, αριθμ. 10114/24.3.2000 του ΣΑΤΕ και τα αρ. 
Δ17α/09/14/ Φ.2.5/2.3.2000 και Δ17α/08/14/Φ.2.5/ 2.3.2000 
δικά μας προς το Τεχνικό Επιμελητήριο της Ελλάδας (ΤΕΕ) 
και προς τις εργοληπτικές οργανώσεις ΠΕΔΜΗΕΔΕ, ΣΤΕ- 
ΗΤ αντίστοιχα,για τον ορισμό εκπροσώπωντους, στα οποία 
δεν πήραμε απάντηση μέχρι σήμερα, αποφασίζουμε: 

1. Συγκροτούμε το Τεχνικό Συμβούλιο της ΕΥΔΑΠ από 
τα εξής μέλη: 

α) Κουλουριώτη Αθανάσιο, Πολιτικό Μηχανικό της ΕΥ- 
ΔΑΠ του κλάδου ΠΕ2 με βαθμό Α' με αναπληρωτή τον 
Στραβόλαιμο Νικόλαο Πολιτικό Μηχανικό της ΕΥΔΑΠ με 
Ιο βαθμό. 

β) Καρόπουλο Χρήστο, Πολιτικό Μηχανικό της ΕΥΔΑΠ 
με βαθμό 1 ο με αναπληρωτή τον Σπηλιόπουλο Λύσανδρο, 
Πολιτικό Μηχανικό της ΕΥΔΑΠ με βαθμό Ιο. 

Υ) Στεργίου Στέργιο υπάλληλο του κλάδου ΠΕ Πολ. 
Μηχ/κών με βαθμό Α' στην Γενική Γραμματεία Δημοσίων 
Έργων με αναπληρωτή τον Σαρρή Πέτρο υπάλληλο του 
κλάδου ΠΕ Πολ.Μηχανικών μο βαθμό Α' στην ίδια Γενική 
Γ ραμματεία. 

δ) Το δικηγόρο της ΕΥΔΑΠ Σπινέλλη Διονύσιο, με ανα- 
πληρώτριάτουτη δικηγόρο της ΕΥΔΑΠ Σφήκα Ελένη. 

ε) ΤονΚων/νο Κατσούλα εκπρόσωπο των εργοληπτικών 
οργανώσεων με αναπληρωτή του τον Χρήστο Αποστολί- 
δη οι οποίοι συμμετέχουν στο Συμβούλιο στις περιπτώ¬ 
σεις που προβλέπονται στις διατάξεις του άρθρου 4 του 
Ν. 2576/98. 

Το Συμβούλιο λειτουργεί νόμιμα με την ανωτέρω συ¬ 
γκρότηση, σύμφωνα με τις διατάξεις των άρθρων 19 του 
Ν . 1599/86 και 13 του Ν. 2690/99 και μέχρι τον ορισμό με 
συμπληρωματική απόφαση του έκτου μέλους, εκπροσώ¬ 
που του ΤΕΕ, για το οποίο δεν υπήρξε υπόδειξη παρότι ζη¬ 
τήθηκε από 2.3.2000. 

2. Ορίζουμε Πρόεδρο από τα μέλη του Συμβουλίου τον 
Κουλουριώτη Αθανάσιο με αναπληρωτή του τον Στραβό- 
λαιμο Νικόλαο και Γραμματέα την Παπαγεωργίου Σωτη¬ 
ρία, υπάλληλο του κλάδου ΑΡΤ3 με 4ο βαθμό της ΕΥΔΑΠ, 
με αναπληρώτρια την Παπαβασιλοπούλου Ξανθή, υπάλ¬ 
ληλο του κλάδου ΜΕΔ03 με 3ο βαθμό της ΕΥΔΑΠ. 

3. Η θητεία των μελώντου Τεχνικού Συμβουλίου της ΕΥ- 
ΔΑΠ είναι διετής και αρχίζει από τη δημοσίευση της από¬ 
φασης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2000 

ΟΥΠΟΥΡΓΟΣ 

ΚΩΝ. ΛΑΛΙΩΤΗΣ 


Αριθ. 15442 (5) 

Αντικατάσταση μέλους Τεχνικού Συμβουλίου Γ ενικής 
Γ ραμματείας Αθλητισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α) Του Α.Ν.397/68 «περί επανασυστάσεως της Γενικής 
Γ ραμματείας Αθλητισμού και των αρμοδιοτήτων αυτής». 

β) Του άρθρου 19παρ.3τουΝ. 1418/84«Δημόσιαέργα 
και περί ρυθμίσεως συναφών θεμάτων». 

γ) Του άρθρου 24παρ. 3του Ν. 1558/85 «Κυβέρνηση και 
Κυβερνητικά Όργανα». 

δ) Του Π.Δ. 38α/87 «Όργανα που αποφασίζουν ή γνω- 
μοδοτούν και ειδική ρύθμιση σε θέματα που εκτελούνται 
στη Γενική Γραμματεία Αθλητισμού και τα Ν.Π.Δ.Δ. που 
εποπτεύονται ή ελέγχονται από αυτή» 
ε) Του Ν. 1232/82 «περί επαναφοράς σε ισχύ τροποποί¬ 


ηση και συμπλήρωση των διατάξεων του Ν. 4352/64 και 
άλλες διατάξεις». 

2. Την αρ. ΥΠΠΟ/ΓΝΌΣ/44046 απόφαση των Υπουργών 
Προεδρίας Κυβέρνησης, Οικονομικών και Πολιτισμού 
(ΦΕΚ 577/23.9.92), Κεφάλαιο Α', άρθρο 3 «περί διατήρη¬ 
σης συλλογικών οργάνων». 

3. Την αριθμ. 2047388/7409/0022/26-6-97 (ΦΕΚ 
592/Β/16-7-97) απόφαση των Υπουργών Οικονομικών και 
Πολιτισμού περί καθορισμού συνεδριάσεων και ποσού 
αποζημίωσης των Μελών του Τεχνικού Συμβουλίου της 
Γενικής Γ ραμματείας Αθλητισμού». 

4. Την αριθμ. ΥΠΠΟ/ΔΙΌΙΚ/Α1/20261/20-4-2000 (ΦΕΚ 
571/Β/21-4-2000) κοινή απόφαση των Πρωθυπουργού και 
του Υπουργού Πολιτισμού «περί ανάθεσης αρμοδιοτή¬ 
των στον Υφυπουργό Πολιτισμού». 

5. Την αριθμ. 5285/26-2-97 (ΦΕΚ 140/Β/3-3-97) απόφα¬ 
ση περί «Ανασυγκρότησης του Τεχνικού Συμβουλίου της 
Γ ενικής Γ ραμματείας Αθλητισμού και όπως αυτή συμπλη¬ 
ρώθηκε και τροποποιήθηκε μεταγενέστερα», αποφασί¬ 
ζουμε: 

Αντικαθιστούμε το Μέλος του Τεχνικού Συμβουλίου της 
Γενικής Γραμματείας Αθλητισμού που ορίσθηκε με την 
αριθμ. 5285/26-2-97 απόφαση του Υφυπουργού Πολιτι¬ 
σμού, ΜΠΑΛΑΣΟΠΟΥΛΟ ΔΗΜΗΤΡΙΟ, Δικηγόρο και στη 
θέση του ορίζουμε τον ΛΑΚΟΥΜΕΝΤΑ ΗΛΙΑ, Δικηγόρο. 

Κατά τα λοιπά ισχύει όπως έχει η αριθμ.5285/26-2-97 
απόφαση μας όπως αυτή τροποποιήθηκε και συμπληρώ¬ 
θηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

Αριθ. 7218 (6) 

Ίδρυση Σχολής Προπονητών Κρίκετ Γ Κατηγορίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις 

α) Του Α.Ν. 397/68 «περί επανασυστάσεως της Γ ενικής 
Γ ραμματείας Αθλητισμού και των αρμοδιοτήτων αυτής» 

β) Του Π.Δ. 77/85 «Οργανισμόςτης Γ.Γ.Α» 

γ) Του Ν.2725/17-6-99(ΦΕΚ 121/Α/99) άρθρο 136παρ.6. 

2. Την αρ. 32741/96 (ΦΕΚ 1120/Β/96) απόφαση «Μετα¬ 
βίβαση αρμοδιοτήτων Υφυπουργού και δικαιώματος υπο¬ 
γραφής «Με εντολή Υφυπουργού» στον Γενικό Γ ραμμα¬ 
τέα Αθλητισμού καθώς και τους λοιπούς υπηρεσιακούς 
παράγοντες». 

3. Της παρ. 5 του άρθρου 53 του Νόμου 2725/99 

4. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών Κρίκετ Γ κατηγορίας η 
οποία θα λειτουργήσει στην Κέρκυρα από 3/7 - 28/7/2000. 

Η Διοίκηση,η διεύθυνση, η λειτουργία της Σχολής και 
κάθε άλλη λεπτομέρεια, καθορίζονται ως εξής: 

ΔΙΟΙΚΗΣΗ ΤΗΣ ΣΧΟΛΗΣ 

Η Σχολή, διοικείται από επταμελή Επιτροπή, η οποία συ¬ 
γκροτείται από τους: 

1. Μπούκης Γεώργιος Πρόεδρος 

2. Πολυζώης Κων/νος Μέλος 

3. Τζιλιάνου Άρτεμις Μέλος 

4. Εμμανουηλίδης Αναστ. Μέλος 

5. Ψυχούλη Αγγελική Μέλος 

6. Μάζης Ευστάθιος Μέλος 

7. Πουλημένος Ιωάννης Μέλος 

Η Επιτροπή στην πρώτη συνεδρίαση της ορίζει δύο εκ 
των μελών της να εκτελούν χρέη γραμματέως και υπευ¬ 
θύνου εκτέλεσης του προϋπολογισμού της σχολής αντι- 
στοίχως. 

Ο υπεύθυνος εκτέλεσης προϋπολογισμού οφείλει να 
συγκεντρώνει όλα τα δικαιολογητικά του εγκεκριμένου 
προϋπολογισμού της σχολής τα οποία ύστερα από έλεγ¬ 
χο και έγκριση της επιτροπής διοίκησης θα διαβιβάζονται 
προς είσπραξη στην υπόλογο που ορίστηκε με την υπ’ 
αριθμ. 30275/23-12-99 απόφαση του Υφυπουργού Αθλη¬ 
τισμού. Από της ημερομηνίας είσπραξης των χρημάτων 
του προϋπολογισμού, η απόδοση στην ως άνω υπόλογο, 
θα πραγματοποιείται, το αργότερο εντός 15 ημερών. 

Την ευθύνη για τη νομιμότητα και ορθότητα των παρα¬ 
στατικών στοιχείων θα έχουν ο πρόεδρος και τα μέλη της 
επιτροπής διοίκησης της σχολής.Όλα τα οικονομικά πα¬ 
ραστατικά θα αποτελούν ειδικό κεφάλαιο της σχολής και 
θα τηρούνται στο οικείο τμήμα της διεύθυνσης σε αντί¬ 
γραφα, ενώ τα πρωτότυπα θα τηρούνται στο γραφείο δια¬ 
χείρισης χρηματικού. 

Η διοίκηση της σχολής έχει το δικαίωμα σε ειδικές περι¬ 
πτώσεις να ορίζει και φροντιστές για την εκπλήρωση ανα¬ 
γκών των σχολών. Στους φροντιστές θα καταβάλλεται 
αποζημίωση, που θα ορίζεται στην απόφαση ορισμού 
τους. 

Η επιτροπή διοίκησης, έχει τις ακόλουθες αρμοδιότη¬ 
τες: 

1. Εισηγείται τα κατάλληλα πρόσωπα για την απασχό¬ 
ληση τους στα καθήκοντατου διδακτικού προσωπικού, τα 
οποία οριστικοποιούνται με απόφαση του Γενικού Γραμ- 
ματέα Αθλητισμού. 

2. Καταρτίζει και υποβάλλει για έγκριση στον γενικό 
Γραμματέα Αθλητισμού αναλυτικό προϋπολογισμό δα¬ 
πανών της Σχολής ύστερα από εισήγηση του Τμήματος 
Αθλητικής Επιμόρφωσης.Η συνολική δαπάνη του προϋ¬ 
πολογισμού κάθε σχολής καλύπτεται από τις πιστώσεις 
της διατάξεως της παρ. 5, του άρθρου 53, του Νόμου 
2725/99. 

3. Ελέγχει τα δικαιολογητικά των υποψηφίων που θα 
φοιτήσουν στη Σχολή, συντάσσει τον πίνακα όσων συγκε¬ 
ντρώσουν τις απαραίτητες για το σκοπό αυτό προϋποθέ¬ 
σεις και επιμελείται τη διαδικασία επιλογής των υποψη¬ 
φίων στην περίπτωση που ο αριθμός τους είναι ανώτερος 
του αριθμού εισακτέων. 

4. Παρακολουθεί τη λειτουργία της Σχολής και τη διε¬ 
ξαγωγή των εξετάσεων. 

5. Λαμβάνει αποφάσεις σε οποιοδήποτε θέμα που αφο¬ 
ρά την εύρυθμη λειτουργία της Σχολής, αυτεπάγγελτα ή 
ύστερα από εισήγηση του Διευθυντή, εφόσοντο θέμα δεν 
ανήκει στον κύκλο αρμοδιοτήτων άλλου οργάνου. 

6. Υποβάλλει στη Γ.Γ.Α. εντός (1) μηνός απάτη λήξη λει¬ 
τουργίας της Σχολής, σχετική έκθεση, καθώς και τις τυ¬ 
χών παρατηρήσεις της ή προτάσεις της. 

7. Επιβάλλει, ύστερα από αιτιολογημένη εισήγηση του 
Διευθυντή της Σχολής, στους μαθητές, ποινές αποβο¬ 
λής, από δύο (2) ημέρες μέχρι και της οριστικής αποβο¬ 
λής. 

8. Ο Πρόεδρος της Επιτροπής, υπογράφει μαζί με τον 


Διευθυντή της Σχολής τα διπλώματα που χορηγούνται σε 
όσους αποφοιτήσουν επιτυχώς και τα οποία υποχρεώ¬ 
νουν τη Γενική Γραμματεία Αθλητισμού δια της αρμοδίας 
Δ/νσης, στην έκδοση αντιστοίχων αδειών επαγγέλματος 
ύστερα από αίτηση των ενδιαφερομένων. 

9. Ο Πρόεδρος και τα τέσσερα μέλη της Επιτροπής Δι¬ 
οίκησης ορίζονται από τακτικούς υπαλλήλους της Γενι¬ 
κής Γραμματείας Αθλητισμού, ενώ τα άλλα δύο (2) μέλη 
ορίζονται, από έναν εκπρόσωπο της οικείας Ομοσπον¬ 
δίας και έναν εκπρόσωπο του Συνδέσμου Προπονητών 
του αθλήματος. 

Εάν δεν υπάρχει Σύνδεσμος, το Μέλος αυτό ορίζεται 
από την Ομοσπονδία του Αθλήματος.Επίσης, η οικεία 
Ομοσπονδία ορίζει και τον Δ/ντη της Σχολής. 

ΔΙΕΥΘΥΝΣΗ ΤΗΣ ΣΧΟΛΗΣ 

Η Σχολή διευθύνεται από τον Δ/ντη, στη θέση του οποί¬ 
ου ορίζεται ο Χειμαριός Ευάγγελος. 

Ο Διευθυντής της Σχολής έχει τις ακόλουθες αρμοδιό¬ 
τητες: 

1. Αποφασίζει για κάθε θέμα που σχετίζεται με τη λει¬ 
τουργία της Σχολής και που δεν ανήκει στον κύκλο αρμο¬ 
διοτήτων άλλου οργάνου για το διδακτικό, εργατικό και 
βοηθητικό προσωπικό, για το ωρολογιακό πρόγραμμα, 
τον έλεγχο τωνπαρουσιών καιτωναπουσιώντους,τηντή- 
ρηση της τάξης και της πειθαρχίας κατά την διάρκεια λει¬ 
τουργίας της Σχολής. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
της Σχολής, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας της Σχολή, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεως του διδακτικού προσωπικού. 

4. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα από τη Σχολή, τους μαθη¬ 
τές που δεν πειθαρχούν ή τυχόν παρεκτρέπονται. 

5. Επιβάλλει την ορθή των εγκαταστάσεων και του χρη¬ 
σιμοποιημένου αθλητικού υλικού, καθώς και των συνα¬ 
φών οργάνων. 

6. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές της 
Σχολής το οποίο και υποβάλλει δια της Επιτροπής Διοίκη¬ 
σης στο Τμήμα Αθλητικής Επιμόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη Σχολή. 

8. Συντάσσει και υποβάλλει στην Επιτροπή Διοίκησης 
της Σχολής σε διάστημα είκοσι (20) ημερών από τη λήξη 
της, έκθεση μαζί με τις παρατηρήσεις και τις τυχόν προ¬ 
τάσεις του. 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό, (πτυχιούχοι ΤΕΙ ή ΑΕΙ ή κατά 
περίπτωση πρόσωπα ειδικών γνώσεων που κρίνονται κα¬ 
τάλληλα με απόφαση της Επιτροπής) υπάγεται στη Διεύ¬ 
θυνση της Σχολής από την οποία ενημερώνεται και με την 
οποία συνεργάζεται για κάθε θέμα που αφορά στην ομα¬ 
λή ενάσκηση των καθηκόντων του και την εύρυθμη λει¬ 
τουργία της Σχολής. 

Το διδακτικό προσωπικό, υποχρεούται να παραδώσει 
στη Διεύθυνση της Σχολής, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μεταξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, «πόφαση της Επιτροπής Διοίκησης. 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η φοίτηση και συμμετοχή των υποψηφίων που θα ει- 
σαχθούν στη Σχολή, είναι υποχρεωτική σ’ όλα τα πρακτι¬ 
κά και τα θεωρητικά. 

2. Κάθε παράβαση των υποχρεώσεων των υποψήφιων 
που παρακολουθούν τη Σχολή, συνεπάγεται την επιβολή 
των ανωτέρω κυρώσεων. 

3. Οιποινές αναγράφονται στο βιβλίο πράξεωντης Σχο¬ 
λής και κοινοποιούνται εγγράφως στους μαθητές. 

Ο υποψήφιος που θα υπερβείτο 10%τωναπουσιώντων 
θεωρητικών και των πρακτικών μαθημάτων, δεν δικαιού¬ 
ται να λάβει μέρος στις εξετάσεις. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με απόφα¬ 
ση της Επιτροπής Διοίκησης της Σχολής. 

2. Στη Σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του 2683/99 του Υ.Κ. σε συνδυασμό με τα κωλύματα που 
προβλέπονται από το άρθρο 3 του Ν. 2725/99. Ο έλεγχος 
όλων των προβλεπομένων δικαιολογητικών γίνεται από 
την Επιτροπή Διοίκησης πριν από την έναρξη λειτουργίας 
της Σχολής. 

3. Για να λειτουργήσει η Σχολή πρέπει η απόφαση αυτή 
να έχει ήδη δημοσιευθεί στην Εφημερίδατης Κυβερνήσε- 
ως ή να έχει πάρει αριθμό ΦΕΚ. Σε αντίθετη περίπτωση 
δεν είναι δυνατή η έναρξη λειτουργίας της. Η έναρξη λει¬ 
τουργίας θα πραγματοποιηθεί μία (1) εβδομάδα μετά 
ύπαρξη αριθμού ΦΕΚ. 

Τη Σχολή μπορούν να παρακολουθήσουν όσοι: 

1. Έχουν ηλικία από 25 - 55 ετών 

2. Στη Σχολή μπορούν να συμμετέχουν όσοι έχουν πα¬ 
ρακολουθήσει τα σεμινάρια πτυχίου επιπέδου 1 (Ιθνε11), 
που διοργάνωσε η ΕΛΟΚ σε συνεργασία με το Ευρωπαϊ¬ 
κό Συμβούλιο Κρίκετ (Ε.Θ.Θ) και δίδαξαν Άγγλοι καθηγη¬ 
τές. 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (Υγείας και αρτιμέλειας). 

3. Πιστοποιητικό Γραμματικών Γνώσεων, (Απόφοιτοι 
Λυκείου ή ΤΕΦΑΑ) 

4. Αντίγραφο Ποινικού Μητρώου Β' και πιστοποιητικό ει- 
σαγγελικής αρχής. 

5. Φωτοαντίγραφο αστυνομικής ταυτότητας (δύο 
όψεις). 

Τα δικαιολογητικά πρέπει να κατατεθούν τουλάχιστον 
δέκα (10) ημέρες πριντην έναρξη της Σχολής, στη Γ ενική 
Γραμματεία Αθλητισμού-Δ/νση Προαγωγής Αθλητισμού- 
Τμήμα Αθλητικής Επιμόρφωσης-Πανεπιστημίου 25 Τ.Κ. 
102 10 Αθήνα. 

Η Επιτροπή Διοίκησης της Σχολής, με αιτιολογημένη 
απόφαση της, μπορεί να αλλάξει την ημερομηνία και τον 
τόπο λειτουργίας της Σχολής, όταν αυτό επιβάλλεται από 
απρόβλεπτους παράγοντες. 

Κάθε θέμα που δεν προβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
της Σχολής και τα πλέον εξαιρετικά θέματα, με απόφαση 
του Γ ενικού Γ ραμματέα Αθλητισμού. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2000 

Με εντολή Υφυπουργού 

Ο Γ ενικός Γ ραμματέας 
ΙΩΑΝΝΗΣ ΣΓΟΥΡΟΣ 

Αριθ. οικ. 9178 (7) 

Τροποποίηση καταστατικού της Επιχείρησης με την επω¬ 
νυμία «Αναπτυξιακή Επιχείρηση Δήμου Λευκιμμαίων» 
και συντομογραφικά «ΑΝ.Ε.ΔΗ.Λ.». 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 277-284 και 291 του Π.Δ. 
410/95 (Δ.Κ.Κ.) και τις όμοιες του άρθρου 14 του Ν. 
2399/1996. 

2. Την αριθμ. 25027/9-4-84 απόφαση του Υπουργού 
Εσωτερικών (ΦΕΚ 244/10-4-84 τεύχος Β'). 

3. Τις διατάξεις του Ν. 2503/97 (ΦΕΚ 107τ.Α'). 

4. Την αριθμ. ΕΣ/13046/92 απόφαση του Νομάρχη Κερ- 
κύρας (ΦΕΚ673/16-11-92τεύχος Β') «περί σύστασης Ανα¬ 
πτυξιακής Επιχείρησης του Δήμου Λευκιμμαίων» στο Ν. 
Κερκύρας, μετά αρχικά ΑΝ.Ε.ΔΗ.Λ., όπως τροποποιήθη¬ 
κε με την αριθμ. ΕΣ/1134/97 απόφαση της Περιφερειακής 
Δ/ντριαςτου Νομού Κερκύρας. 

5. Την αριθμ. 24/229/99 απόφαση του Δημοτικού Συμ¬ 
βουλίου Δήμου Λευκιμμαίων «περί τροποποίησης της συ¬ 
στατικής πράξης της ανωτέρω Επιχείρησης. 

6. Την από 18-4-2000 έκθεση αξιολόγησης της οικονο¬ 
μοτεχνικής μελέτης, αποφασίζουμε: 

Τροποποιούμε την αριθμ. ΕΣ/13046/92 απόφαση του 
Νομάρχη Κερκύρας, περί σύστασης της ΑΝ.Ε.ΔΗ.Λ. και 
την αριθμ. ΕΣ/1734/97 απόφαση της Περιφερειακής 
Δ/ντριας, τροποποιητικής αυτής και κωδικοποιούμε σε 
εννιαίο κείμενο ως εξής: 

1. Επωνυμία της Επιχείρησης: Αναπτυξιακή Επιχείρηση 
Δήμου Λευκιμμαίων και συντομογραφικά ΑΝ.Ε.ΔΗ.Λ. 

2. Σκοποί της Επιχείρησης είναι: 

α. Η εκμετάλλευση των κοινοχρήστων χώρων του αιγια- 
λού και της παραλίας. 

β. Η υλοποίηση τμήματος του Τεχνικού Προγράμματος 
του Δήμου Λευκιμμαίων στον τομέα έργων, εργασιών. 

γ. Η εκπόνηση και υλοποίηση ίδιου κατασκευαστικού 
προγράμματος οικιστικής και τουριστικής ανάπτυξης ή η 
εκτέλεση έργων, εργασιών, μελετών άλλων φορέων 
εντός και εκτός του Δήμου Λευκιμμαίων. 

δ. Η προμήθεια, εμπορία και χρήση αδρανών υλικών και 
εξοπλισμού έργων. 

ε. Η δημιουργία εργοταξίου για τις ανάγκες των μηχα¬ 
νήματα που χρησιμοποιεί ή των έργων που αναλαμβάνει. 

ζ. Η υλοποίηση των επιμορφωτικών προγραμμάτωντου 
Δήμου είτε είναι επιδοτούμενα ή όχι. 

η. Η απασχόληση με θέματα προστασίας του περιβάλ¬ 
λοντος, η παροχή υπηρεσιών αποκομιδής και διάθεσης 
των απορριμάτων, ενπρεπισμού κοινόχρηστων ή δημό¬ 
σιων χώρων (κλειστών ή υπαίθριων), η μέριμνα για την συ¬ 
ντήρηση του πρασίνου, η ανάληψη πρωτοβουλιών για την 
προστασία του περιβάλλοντος, η συμμετοχή σε περιβαλ¬ 
λοντικά προγράμματα. 

θ. Η απασχόληση με θέματα αναπτυξιακά της περιοχής 
(παρακολούθηση έργων κ.λπ.) και η τεχνική και διοικητική 
υποστήριξη του Δήμου Λευκιμμαίων. 

ι. Η επιδίωξη σε συνεργασία με τις λοιπές Δημοτικές 
Επιχειρήσεις, τους Οργανισμούς της, αξιοποίησης και 
της προστασίας των Αλυκών, της προβλήτας Κάβου, των 
δημοτικών χώρων και εκτάσεων και της Δημοτικής περι¬ 
ουσίας συνολικά, μετά από ολοκληρωμένο σχεδίασμά και 
σε συνεργασία με τον Δήμο. 

ια. Η οργάνωση και υποστήριξη των υπηρεσιών υγείας 
και κοινωνικής πρόνοιας, με την συνεργασία τοπικών, νο¬ 
μαρχιακών ή εθνικών αρχών ή οργανώσεων μη κερδο¬ 
σκοπικού χαρακτήρα. 

ιβ. Η οργάνωση, λειτουργία και διαχείριση τουριστικών 
υπηρεσιών και δραστηριοτήτων καθώς και η δημιουργία 
νέων δραστηριοτήτων του τουριστικού τομέα (Γραφεία 
πληροφόρησης, τουριστικά περίπτερα και αναψυκτήρια, 
γραφεία τουρισμού, οργάνωση και λειτουργία χώρων 
στάθμευσης, τουριστικής προβολής, τροφοδοσιών, σκα¬ 
φών αναψυχής κ.λπ.). 

ιγ. Η οργάνωση και η υποστήριξη της λειτουργίας του 
Δημοτικού Σφαγείου Λευκίμμης. 

ιδ. Η άσκηση των παραπάνω δραστηριοτήτων και εκτός 
των ορίων του Δήμου, όταν νόμιμα της ανατεθούν. 

3. Έδρα της Επιχείρησης: Έδρα της Επιχείρησης ορί¬ 
ζεται ο Δήμος Λευκιμμαίων. 

4. Διάρκεια: Αόριστη. 

5. Διοίκηση: Η Επιχείρηση διοικείταιαπόεπταμελές (7με- 
λές) Διοικητικό Συμβούλιο, μέλη του οποίου ορίζονται μαζί 
με τους αναπληρωτές τους, από το Δημοτικό Συμβούλιο. 
Από τα μέλη του Διοικητικού Συμβουλίου τέσσερις (4) είναι 
αιρετοί εκπρόσωποιτου Δήμου, ένας (1) είναι εκπρόσωπος 
κοινωνικού φορέα της περιοχής και δύο (2) είναι δημότες ή 
κάτοικοι του Δήμου Λευκιμμαίων, που έχουν πείρα ή γνώ¬ 
σεις σχετικά μετά αντικείμενα της Επιχείρησης. 

Από τους τέσσερις ένας αιρετός εκπρόσωπος μαζί με 
τον αναπληρωτή του προέρχονται από την μειοψηφία. 

Στην περίπτωση που οι εργαζόμενοι στην Επιχείρηση 
υπερβούν τους (20) είκοσι, ένας αιρετός εκπρόσωπός 
τους συμμετέχει στο Διοικητικό Συμβούλιο, χωρίς αλλαγή 
της συστατικής πράξης, οπότε ο εκπρόσωπος των εργα¬ 
ζομένων εισάρχεται στη θέση του δημότη ή κατοίκου. 

6. Μετοχικό Κεφάλαιο: Το Μετοχικό κεφάλαιο της Επι¬ 
χείρησης είναι 30.000.000 δρχ. 

7. Διάλυση και εκκαθάριση της Επιχείρησης: Η Επιχεί¬ 
ρηση διαλύεται με απόφαση του Δημοτικού Συμβουλίου 
Δήμου Λευκιμμαίων που λαμβάνεται με απόλυτη πλειο- 
ψηφία των μελών του, ή σε περίπτωση πτώχευσης. Της 
διάλυσης ακολουθεί εκκαθάριση. Οι εκκαθαριστές ορίζο¬ 
νται από το Δημοτικό Συμβούλιο. 

8. Πόροι της Επιχείρησης: Πόροι της Επιχείρησης είναι 
εκείνοι που προέρχονται από την άσκηση της επιχειρηματι¬ 
κής της δραστηριότητας, από επιχορηγήσεις, κληροδοτή¬ 
ματα, εισφορές, δωρεές, δάνεια, εκμετάλλευση των περι¬ 
ουσιακών της στοιχείων και του μετοχικού της κεφαλαίου. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Λευ- 
κιμμαίων. 

Κέρκυρα, 31 Μάίου2000 

Ο Γ ενικός Γ ραμματέας κ.α.α. 

Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 


Αριθ. οικ. 9077 (8) 

Τροποποίηση καταστατικού της Δημοτικής Επιχείρησης 
Πολιτιστικής Ανάπτυξης Λευκιμμαίων Ν. Κερκύρας 
(Δ.Ε.Π.Α.Λ.) και μετονομασίατης σε «Οργανιμός Πολι¬ 
τισμού - Αθλητισμού Δήμου Λευκιμμαίων 
(Ο.Π.Α.ΔΗ.Λ.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 277-284 και 291 του Π.Δ. 
410/95 (Δ.Κ.Κ.) και τις όμοιες του άρθρου 14 του Ν. 
2399/1996. 

2. Την αριθμ. 25077/9-4-84 απόφαση του Υπουργού 
Εσωτερικών (ΦΕΚ 244/10-04-84 τεύχος Β'). 

3. Τις διατάξεις του Ν. 2503/97 (ΦΕΚ 107τ.Α'). 

4. Την αριθμ. ΕΣ/12464/17-10-1995 απόφαση της Περι¬ 
φερειακής Διευθύντριας Νομού Κερκύρας «περί σύστα¬ 
σης Δημοτικής Επιχείρησης Πολιτιστικής Ανάπτυξης 
Λευκιμμαίων Ν. Κερκύρας» (Δ.Ε.Π.Α.Λ.). 

5. Την αριθμ. 24/230/99 απόφαση του Δημοτικού Συμ¬ 
βουλίου Δήμου Λευκιμμαίων «περί τροποποίησης της συ¬ 
στατικής πράξης και μετονομασία της σε Ο.Π.Α.ΔΗ.Λ.». 

6. Την από 18-4-2000 έκθεση αξιολόγησης της οικονο¬ 
μοτεχνικής μελέτης, αποφασίζουμε: 

Τροποποιούμε την αριθμ. ΕΣ/12464/17-10-1995 απόφα¬ 
ση της Περιφερειακής Δ/ντριας Ν. Κερκύρας, με την 
οποία συνεστήθη «Δημοτική Επιχείρηση Πολιτιστικής 
Ανάπτυξης Δήμου Λευκιμμαίων» και την κωδικοποιούμε 
σε εννιαίο κείμενο ως εξής : 

1. Επωνυμία Επιχείρησης: Οργανισμός Πολιτισμού - 
Αθλητισμού Δήμου Λευκιμμαίων. 

2. Η σύσταση και η λειτουργία του είναι σύμφωνη με τις 
διατάξεις περί αμιγών Επιχειρήσεωντων άρθρων 277-284 
και 291 του Π.Δ. 410/95 περί Δημοτικού και Κοινοτικού 
Κώδικα, της απόφασης του Υπουργού Εσωτερικών 
25027/84, όπως εκάστοτε ισχύει και του άρθρου 29 του 
Ν. 1558/85 όπως τροποποιήθηκε από το άρθρο 27 του Ν. 
2081/92. 

Ειδικότερα η λειτουργία του Ωδείου στηρίζεται στο ιδι¬ 
αίτερο νομικό καθεστώς που διέπει τα ιδιωτικά μουσικά 
ιδρύματα. 

3. Οι καταστατικοί σκοποί της Επιχείρησης είναι: 

α. Η λειτουργία του Δημοτικού Ωδείου. 

β. Η πραγματοποίηση ή η υποστήριξη κάθε πολιτιστικής 
εκδήλωσης ή πρωτοβουλίας του Δήμου Λευκιμμαίων ή 
κάθε άλλου Πολιτιστικού φορέα της περιοχής. 

γ. Η ανάπτυξη της πνευματικής δημιουργίας και κάθε 
άλλης δραστηριότητας που αναβαθμίζει το πολιτιστικό 
επίπεδο των κατοίκων. 

δ. Η κοινωνική παρέμβαση με στόχο την ευαισθητοποί- 
ηση του πολίτη στην διατήρηση της πολιτιστικής μας κλη¬ 
ρονομιάς, παράλληλα με την ενσωμάτωση των κατακτή- 
σεωντου παγκόσμιου πολιτισμού. 

ε. Η δημιουργία και λειτουργία Δημοτικών πολιτιστικών 
καλλιτεχνικών σχολών, τμημάτων χορωδίας, (θεάτρου, 
χορού, κινηματογραφικής λέσχης, εικαστικών τεχνών, 
ορχήστρας, μουσείων ή εκθέσεων και δημοτικής βιβλιο¬ 
θήκης, με σκοπό την παροχή υπηρεσιών πολιτισμού και 
δημιουργικών διεξόδων για τη νεολαία της περιοχής. 

ζ. Η πραγματοποίηση και υποστήριξη κάθε αθλητικής 
εκδήλωσης ή πρωτοβουλίας του Δήμου Λευκιμμαίων ή 
κάθε άλλου αθλητικού φορέα της περιοχής. 

η. Η εκπόνηση και υλοποίηση προγραμμάτων αθλητι¬ 
κού χαρακτήρα που χρηματοδοτούνται από κοινοτικούς 
ή εθνικούς πόρους. 

θ. Η εκπόνηση και υλοποίηση προγραμμάτων αδελφο¬ 
ποιήσεων μεταξύ του Δήμου Λευκιμμαίων και άλλων Δή¬ 
μων - Πόλεων, εντός και εκτός της Ελλάδος με πολιτιστι¬ 
κές και αθλητικές ανταλλαγές που θα συμβάλλουν στην 
σύσφιξη των σχέσεων και την αναβάθμιση του οικονομι¬ 
κού -πολιτιστικού επιπέδου των δημοτών. 

ι. Η παροχή υπηρεσιών και η ανάληψη πρωτοβουλιών 
στον τομέα των Δημοσίων σχέσεων του Δήμου Λευκιμ- 
μαίων, όπως η ίδρυση Δημοτικού Σταθμού, η έκδοση ιστο¬ 
ρικού - πολιτιστικού οδηγού του νέου Δήμου Λευκιμμαί- 
ων, η έκδοση εφημερίδας όπως και κάθε δημιουργία μα- 
γνητικού μέσου ή εντύπου που θα συμβάλει στην 
καταγραφή της παράδοσης του τόπου μας ή στην πλη¬ 
ροφόρηση των πολιτών. 

ια. Η ανάδειξη των αρχαιολογικών χώρων του Δήμου 
Λευκιμμαίων με στόχο την καθιέρωση της ιστορικής και 
πολιτιστικής ταυτότητας αλλά και την οικονομική αξιο¬ 
ποίηση. 

ιβ.Η δημιουργία, οργάνωση και λειτουργία του Δημοτι¬ 
κού Συμβουλίου Νέων και κέντρου ενημέρωσης - ευαι- 
σθητοποίησης από εκπροσώπους Πολιτιστικών και Αθλη¬ 
τικών Φορέων, καθώς και την υποστήριξη των αποφάσε¬ 
ων του, ενώπιοντου Δημοτικού Συμβουλίου Λευκιμμαίων 
ή άλλου οργάνου ή οργανισμού. 

4. Το Διοικητικό Συμβούλιο του Οργανισμού προβλέπε- 
ται να αποτελείται από επτά (7) τακτικά και ισάριθμα ανα¬ 
πληρωματικά μέλη που θα οριστούν από το Δημοτικό 
Συμβούλιο μετά την νομιμοποίηση του. Από αυτά τα τέσ¬ 
σερα (4) είναι εκπρόσωποι του Δήμου Λευκιμμαίων, εκ 
των οποίων το ένα τουλάχιστον προέρχεται από την μειο¬ 
ψηφία, ένα από το Ιόνιο Πανεπιστήμιο και δύο είναι δημό¬ 
τες με πείρα ή γνώσεις σχετικές με το αντικείμενο της Επι¬ 
χείρησης. 

Το Δ.Σ. επικουρεί και εισηγείται οΔ/ντήςτου Ωδείου για 
θέματα αρμοδιότητάς του. 

5. Η διάρκεια της Επιχείρησης είναι αόριστη και έδρα 
της ορίζεται ο Δήμος Λευκιμμαίων. 

6. Το Μετοχικό κεφάλαιο της Επιχείρησης αυξάνεται 
κατά 10.000.000 δρχ. που θα αποδοθούν σε τρία επόμενα 
χρόνια ανά 3,3 και 4 εκατομ. από τον Προϋπολογισμό του 
Δήμου Λευκιμμαίων και διαμορφώνεται στα 20.000.000 
δρχ. 

7. Πόροι της Επιχείρησης είναι τα έσοδα από τις δρα¬ 
στηριότητες που περιγράφονται στους στόχους της, οι 
κάθε είδους αμοιβές και προμήθειες, χορηγίες, δάνεια, 
κληρονομιές, επιχορηγήσεις, έσοδα από εκδηλώσεις 
κ.λπ. 

8. Η Επιχείρηση διαλύεται με: 

α) Απόφαση του Δημοτικού Συμβουλίου με την πλειο- 
ψηφία και την διαδικασία που ορίζεται ο Δ.Κ.Κ. 

β) Σε περίπτωση πτώχευσης. Την πτώχευση ακολουθεί 
η εκκαθάριση από εκκαθαριστές που ορίζονται από το Δη¬ 
μοτικό Συμβούλιο. Σε περίπτωση πτώχευσης διεκπεραιώ- 
νονται οι εκκρεμείς υποθέσεις και τα υπόλοιπα περιου¬ 
σιακά στοιχεία περιέρχονται στον Δήμο. 

9. Η διοίκηση της Επιχείρησης διέπεται από σχετικό 
«Κανονισμό Διοίκησης» και «Οικονομικής Διαχείρισης» 
και «Κανονισμό Εσωτερικής Υπηρεσίας», που θα συντα¬ 
χθούν από το Διοικητικό της Συμβούλιο. 

Από την παρούσα απόφαση προκαλείται δαπάνη σε βά¬ 


ρος του προϋπολογισμού του Δήμου, ποσού 10.000.000 
δρχ., το οποίο θα εγγράφει στους αντίστοιχους προϋπο¬ 
λογισμούς οικονομικών ετών 2000, 2001 και 2002. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κέρκυρα, 24 Μάίου 2000 

Ο Γενικός Γραμματέας κ.α.α. 

Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 


Αριθ. οικ. 8550 (9) 

Τροποποίηση καταστατικού της Κοινοτικής Επιχείρησης 
με την επωνυμία «Αναπτυξιακή Επιχείρηση Κοινότη¬ 
τας Νεοχωρίου (ΑΝ.Ε.Κ.Ν.)» και μετονομασίας της σε 
«Δημοτική Επιχείρηση Πρωτογενή Τομέα Λευκίμμης 
(Δ.Ε.Π.ΤΟ.Λ.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 277-284 και 291 του Π.Δ. 
410/95 (Δ.Κ.Κ.Ν) και τις όμοιες του άρθρου 14 του Μ. 
2399/1996. 

2. Την αριθμ. 25027/9-4-84 απόφαση του Υπουργού 
Εσωτερικών (ΦΕΚ 244/10-4-84 τεύχος Β'). 

3. Τις διατάξεις του Ν. 2503/97 (ΦΕΚ 107τ.Α'). 

4. Την αριθμ. ΕΣ/1017/9-2-96 απόφαση της Περιφερεια¬ 
κής Δ/ντριας Νομού Κερκύρας, μετηνοποίασυνεστήθηη 
Κοινοτική Επιχείρηση με την επωνυμία «Αναπτυξιακή Επι¬ 
χείρηση Κοινότητας Νεοχωρίου». 

5. Την αριθμ. 24/231/99 απόφαση του Δημοτικού Συμ¬ 
βουλίου του Δήμου Λευκιμμαίων «περί τροποποίησης της 
συστατικής πράξης της ανωτέρω Επιχείρησης και μετο¬ 
νομασίας της ΑΗ.Ε.Κ.Μ. σε Δ.Ε.Π.ΤΟ.Λ. 

6. Την από 18-4-2000 έκθεση αξιολόγησης της οικονο¬ 
μοτεχνικής μελέτης, αποφασίζουμε: 

Τροποποιούμε την αριθμ. ΕΣ/1017/9-2-96 απόφαση της 
Περιφερειακής Δ/ντριας Νομού Κερκύρας, με την οποία 
συνεστήθη η Κοινοτική Επιχείρηση με την επωνυμία «Ανα¬ 
πτυξιακή Επιχείρηση Κοινότητας Νεοχωρίου» και την κω¬ 
δικοποιούμε σε εννιαίο κείμενο ως εξής: 

1. Επωνυμία της Επιχείρησης: Δημοτική Επιχείρηση 
Πρωτογενή Τομέα Λευκίμμης μετά αρχικά Δ.Ε.Π.Τ.Ο.Λ. 

2. Σκοποί της Επιχείρησης είναι: 

α. Η δημιουργία, οργάνωση και λειτουργία γραφείου 
ανάπτυξης και υποστήριξης του πρωτογενή τομέα και η 
ενημέρωση των απασχολούμενων με την παραγωγή, για 
τις εξελίξεις στο χώρο, αναδιαρθρώσεις, νέες καλλιέρ¬ 
γειες, μέσα προστασίας της παραγωγής και προστασίας 
από επαγγελματικά ατυχήματα, η μεταφορά τεχνολογία 
και τεχνογνωσίας. 

β. Η οργάνωση σε συνεργασία με αρμόδιους φορείς 
(Κ.Ε.Κ., Δ/νση Γεωργίας, Δ/νση Δασών κ.λπ.) προγραμ¬ 
μάτων κατάρτισης και η παροχή ειδικού έργου σε παιδιά 
και ενήλικες που θα αναβαθμίζει το ανθρώπινο δυναμικό, 
με στόχο την τοπική ανάπτυξη. 

γ. Η λειτουργία συνεργείου κλαδέματος και δακοκτο- 
νίας σε συνεργασία με τις αρμόδιες αρχές ή φορείς ή 
ιδιώτες. 

δ. Η οργάνωση, αποκατάσταση και δημιουργία συστή¬ 
ματος αγροτικής και δασικής οδοποιίας με την υποστήρι- 

ξη των υπηρεσιών και των φορέων του Δήμου και με την 
δημιουργία εργοταξίου για την αποθήκευση υλικού και 
του απαραίτητου μηχανικού εξοπλισμού που θα μπορεί 
να προμηθεύεται. 

ε. Ομοίως η ανάληψη κατασκευής μικρών τεχνικών έρ¬ 
γων επειγόντων όπως αντιπλημμυρικών, εξυγιαντικών, 
απομακρύνσεις μπαζών από κατολισθήσεις αγροτικών 
δρόμων, έργων δασοπυρόσβεσης και δασοπροστασίας 
κ.λπ. 

στ. Η στήριξη των φορέων και των παραγωγών του Δή¬ 
μου στην εκπόνηση και υποβολή προτάσεων για την συμ¬ 
μετοχή τους σε προγράμματα της Ευρωπαϊκής Ένωσης, 
μεταξύ των οποίων και προγράμματα αγροτουρισμού, 
όπως επίσης και η συμμετοχή στην διαχείρισή τους. 

ζ. Η παραγωγή ή η συμμετοχή στην παραγωγή προϊό¬ 
ντων, η ανάδειξη, προώθηση και εμπορία των τοπικών 
προϊόντων, που συμπεριλαμβάνουν και τα προϊόντα αλι¬ 
είας, μέχρι τον καταναλωτή με έμφαση στην τοπική αγο¬ 
ρά. 

η. Η διάγνωση των αναγκών της αγοράς από πλευράς 
αγροεφοδίων, η υποστήριξη των παρεμβάσεων στην 
προώθηση και εμπορία των αγροτικών προϊόντων, σε συ¬ 
νεργασία με τους αγροτικούς φορείς ή και παραγωγούς 
της περιοχής. 

3. Έδρα της Επιχείρησης ορίζεται ο Δήμος Λευκιμμαί- 
ων. 

4. Διάρκεια: Αόριστη. 

5. Διοίκηση: Η Επιχείρηση διοικείται από επταμελές 
(7μελές) Διοικητικό Συμβούλιο, τα μέλη του οποίου ορί¬ 
ζονται μαζί με τους αναπληρωτές τους, από το Δημοτικό 
Συμβούλιο. Από τα μέλη του Διοικητικού Συμβουλίου τέσ¬ 
σερις (4) είναι αιρετοί εκπρόσωποι του Δήμου ένας (1) εί¬ 
ναι εκπρόσωπος κοινωνικού φορέα της περιοχής και δύο 
είναι δημότες ή κάτοικοι του Δήμου Λευκιμμαίων που 
έχουν πείρα ή γνώσεις σχετικά με τα αντικείμενα της Επι¬ 
χείρησης. Από τους επτά ένας αιρετός εκπρόσωπος μαζί 
με τον αναπληρωτή του προτείνονται από την μειοψηφία. 

Στην περίπτωση που οι εργαζόμενοι στην Επιχείρηση 
υπερβούν τους είκοσι (20) ένας αιρετός εκπρόσωπος 
τους συμμετέχει στο Διοικητικό Συμβούλιο, χωρίς αλλαγή 
της συσταστικής πράξης, οπότε ο εκπρόσωπος των ερ¬ 
γαζομένων εισέρχεται στην θέση του δημότη ή κατοίκου. 

6. Μετοχικό κεφάλαιο: Το μετοχικό κεφάλαιο της Επι¬ 
χείρησης αυξάνεται κατά 10.000.000 δρχ. που θα αποδο¬ 
θούν σε τρία επόμενα χρόνια ανά 3,3 και 4 εκατομμύρια, 
από τον προϋπολογισμό του Δήμου Λευκιμμαίων. 

7. Διάλυση και εκκαθάριση της Επιχείρησης: Η Επιχεί¬ 
ρηση διαλύεται με απόφαση του Δημοτικού Συμβουλίου 
Δήμου Λευκιμμαίων που λαμβάνεται με απόλυτη πλειο- 
ψηφία των μελών του ή σε περίπτωση πτώχευσης. Της 
διάλυσης ακολουθεί εκκαθάριση. Οι εκκαθαριστές ορίζο¬ 
νται από το Δημοτικό Συμβούλιο. 

8. Πόροι της επιχείρησης: Πόροι της Επιχείρησης είναι 
εκείνοι προέρχονται από την άσκηση της επιχειρηματικής 
δραστηριότητάς της, από χορηγήσεις, κληροδοτήματα, 
εισφορές, δωρεές, δάνεια, εκμετάλλευση των περιουσια¬ 
κών στοιχείων και του μετοχικού της κεφαλαίου. 

Από την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου, ποσού 10.000.000 
δρχ. το οποίο θα εγγράφει στους αντίστοιχους προϋπο¬ 
λογισμούς οικονομικών ετών 2000,2001 και 2002. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κέρκυρα, 23 Μάΐου 2000 

Ο Γενικός Γραμματέας κ.α.α. 

Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 


Αριθ.2510 (10) 

Μεταφορά κενής οργανικής θέσης ΔΕΠ του Γεωπονικού 
Πανεπιστημίου Αθηνών στο Τμήμα Γεωπονικής Βιοτε¬ 
χνολογίας. 

Ο ΠΡΥΤΑΝΗΣ ΤΟΥ ΓΕΩΠΟΝΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

α) Το ε'δαφ. α της παρ. 5 του άρθρου 14 του Ν. 
2817/2000. 

β) Το με αριθμ. Α/107/24.4.2000 έγγραφο του Υπουρ¬ 
γείου Εθνικής Παιδείας και Θρησκευμάτων. 

γ) Την απόφαση της Γ ενικής Συνέλευσης του Τμήματος 
Γεωπονικής Βιοτεχνολογίας (συνεδρία 30.6.99), με την 
οποία έχει ζητηθεί στο πλαίσιο του προγραμματισμού 
1999-2000 η έγκριση για την πλήρωση μιας (1) κενής θέ¬ 
σης ΔΕΠ βαθμίδας Επίκουρου Καθηγητή με γνωστικό 
αντικείμενο «Ενζυμική Τεχνολογία». 

δ) Το με αριθμ. Α95/11.1.2000 έγγραφο του Υπουργείου 
Εθνικής Παιδείας και Θρησκευμάτων με το οποίο στο πλαί¬ 
σιο του προγραμματισμού 1999-2000 έχει εγκριθιεί η πλή¬ 
ρωση επτά (7) κενών οργανικών θέσεων ΔΕΠ στο Γ.Π.Α. 

ε) Το με αριθμ. Φ. 21.1 /Β2/87 (5)/11.1.2000 έγγραφο του 
Υπουργείου Εθνικής Παιδείας και Θρησκευμάτων με το 
οποίο από τις παραπάνω εγκριθείσες θέσεις η μία έχει κα- 
τανεμηθεί στο Τμήμα Γ εωπονικής Βιοτεχνολογίας. 

στ) Την απόφαση του Πρυτανικού Συμβουλίου (συνε¬ 
δρία 4.2.2000) με την οποία συμφωνεί με την κατανομή της 
παραπάνω θέσης στο Τμήμα Γ εωπονικής Βιοτεχνολογίας. 

ζ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Μεταφέρουμε μια (1) κενή οργανική θέση ΔΕΠ του Γε¬ 
ωπονικού Πανεπιστημίου Αθηνών στο Τμήμα Γ εωπονικής 
Βιοτεχνολογίας για την προκήρυξη της και πλήρωσή της. 

Η πράξη αυτή σύμφωνα με το άρθρο 14 (παρ. 5α) του Ν. 
2817/2000 δημοσιεύεται στην Εφημερίδα της Κυβερνήσεως. 

Αθήνα, 25 Μάΐου 2000 

Ο Πρύτανης 
ΣΠΥΡΙΔΩΝ ΚΥΡΙΤΣΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην Α/10007/28.12.1999 απόφαση της Νομάρχου Αθη¬ 
νών που δημοσιεύτηκε στο ΦΕΚ 647/22.5.2000 τ.Β' και 
αφορά χορήγηση άδειας άσκησης επαγγέλματος Κοινω¬ 
νικού Λειτουργού στην Κουτσιουμανή Ελένη του Αριστεί¬ 
δη, επιφέρεται η πιο κάτω διόρθωση: 

Στη σελίδα 8257 στήλη 1 η στο υπ’ αριθμόν 8 περιεχόμε¬ 
νο και στη σελίδα 8262 στήλη 2η στο ίδιο ως άνω περιε¬ 
χόμενο, διορθώνεται το λανθασμένο «....Κουτσιουμά- 
νη...», στο σωστό: «....Κουτσιουμανή». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




